Norski umhvørvisflokkurin, Tey Grønu, satsar uppá, at grøn skipaferðsla verður eitt nýtt norskt ídnaðarævintýr. Grøn skipaferðsla kann veita Noregi nýtt ídnaðarævintýr Í norska umhvørvisflokkinum, Tey Grønu, eru tey sannførd um, at grøn skipaferðsla kann gerast eitt nýtt ídnaðarævintýr í Noregi. Terje Lade, dagligur leiðari í Lade AS, sigur, at felagið hevur gjørt eina ætlanaravtalu um ein nýtt umhvørvisvinarligt skip, sum skal smíðast á Uljanik-skipasmiðjuni í Kroatia. Skipið skal gera nýtslu av vindorku eins og eitt flogfar. Vit kunnu hugsa okkum eitt skip, sum í útgangsstøðinum siglir uppá LNG, umhvørvisligt brennievni, sum verður nýtt at koma upp í ferð við, og eitt skip, sum leitar inn í vindin og nýtir vindmegi sum ein part at framdráttinum. Ikki sum eitt seglskip, men sum eitt aeroduynamiskt skip, eitt skip, sum minnir um veingin á einum flogfari. Eitt flogfar nýtir ferðina fyri at koma á flog, og síðani nýtir tað flogkroppin og veingirnar soleiðis, at vindurin hjálpir flogfarinum at flúgva. “ Vit kundu hugsað okkum, at eins og vindurin hjálpir einum flogfari at flúgva, skal vindurin eisini hjálpa einum skipi at sigla,” sigur Terje Lade.